# Образовни стандарди у настави енглеског језика – осми разред

***Разумевање говора***

Ученик разуме и реагује на усмени текст у вези са темама, ситуацијама и

комуникативним функцијама предвиђеним наставним програмом.

***Разумевање писаног текста***

Ученик чита са разумевањем писане и илустроване текстове у вези са

темама, ситуацијама и комуникативним функцијама предвиђеним наставним

програмом.

***Усмено изражавање***

Ученик се усмено изражава, приступа различитим комуникативним

ситуацијама и остварује комуникативне функције у вези са темама предвиђеним

наставним програмом.

***Писмено изражавање***

Ученик се у писаној форми изражава у вези са темама и ситуацијама и

комуникативним функцијама, предвиђеним наставним програмом, поштујући

правила писаног кода.

1 Теме предвиђене наставним програмом обухватају и оне теме које су обрађене током претходних година

учења страног језика.

***Интеракција***

Ученик остварује комуникацију и са саговорником размењује информације у

вези са темама, ситуацијама и комуникативним функцијама предвиђеним

наставним програмом, поштујући социокултурне норме интеракције.

***Медијација***

У комуникативним контекстима, који укључују говорнике учениковог првог

језика (Л1) и циљног језика (Л2), преноси и преводи кратке поруке (у усменој и

писаној форми), у складу са потребама комуникације.

***Знања о језику***

Ученик препознаје принципе језика, односно граматичке и

социолингвистичке компетенције уочавајући значај развијања личних стратегија

учења страног језика.

**Оперативни задаци по језичким вештинама**

Оперативни задаци по језичким вештинама постепено се проширују и усложњавају. Истовремено се континуирано примењују и оперативни задаци из претходних разреда.

***Разумевање говора***

Ученик треба да:

- глобално, детаљно и селективно (у зависности од захтева комуникативне

ситуације) разуме различите усмене текстове (дијалоге, монологе, песме и друго) о

темама предвиђеним наставним програмом у трајању од 3 до 5 минута (у

зависности од степена познавања теме и контекста), које чује уживо или са аудио

визуелних записа.

а) Разуме и реагује на одговарајући начин на усмене поруке у вези са активностима

на часу (говор наставника и другова, аудио и визуелни материјали у настави);

б) Разуме рекламе, радио и ТВ емисије блиске интересовањима ученика или

значајне за младе, као и о темама образовног карактера из *популарне науке;*

в) Разуме усмене текстове које исказују говорници различитих стандардних

варијетета о темама из свакодневног живота ближег и даљег учениковог окружења,

а које се односе на узрасно специфична интересовања.

***Разумевање писаног текста***

Ученик треба да:

- разуме глобално, детаљно и селективно (у зависности од захтева

комуникативне ситуације и личних потреба) различите писане текстове (писма,

новинске чланке, јасна илустрована упутства, огласе, прилагођене књижевне

текстове, текстове у вези са градивом других наставних предмета и слично) о

темама из свакодневног живота и популарне науке, ближег и даљег учениковог

окружења, а које се односе на узрасно специфична интересовања и чија дужина

зависи од чињенице у коликој мери ученик познаје дату тему и контекст.

Увиђајући намеру аутора текста и контекста у којем је текст настао

(емоционални и друго), ученик чита:

а) да би се информисао;

б) да би пратио упутства;

в) ради задовољства.

***Усмено изражавање***

Ученик треба да:

- прилагођавајући свој говор комуникативној ситуацији, у временском трајању од два до три минута, на структурисани начин:

а) говори о себи и свом окружењу, о догађајима и активностима у школи и изван ње;

б) изрази своје утиске, осећања и аргументовано мишљење и ставове у вези са темама које су програмом предвиђене.

***Интеракција***

Ученик треба да:

- поштујући социокултурне норме комуникације, са саговорницима размењује

информације, мишљења и ставове о темама из свакодневног живота, блиске

његовом интересовању или из популарне науке и културе,

- започиње и води разговор о познатим темама., одржава његов континуитет

и завршава га.

***Писмено изражавање***

Ученик треба да пише :

- сруктурисане и кохерентне текстове дужине од 140 до 160 речи у којима,

користећи познату лексику и морфосинтаксичке стуктуре, описује догађаје

и лична искуства,

- поруке и писма (у електронској и традиционалној форми) различитог

садржаја (захваљивање, позивање, извињење, тражење и давање

информација) .

***Медијација***

У ситуацији када посредује између особа (вршњака и одраслих) које не могу

да се споразумеју, ученик треба да:

- усмено преноси суштину поруке са матерњег на циљни језик и са циљног на

матерњи,

- писмено преноси поруке и објашњења,

- препричава садржај писаног или усменог текста.

***Доживљај и разумевање књижевног текста***

Ученик може да:

- изрази утиске и осећања о кратком прилагођеном књижевном тексту и

тексту из области књижевности за младе (песма, скраћена верзија приче,

музичка песма), користећи вербална и невербална средства изражавања

(цртежи, моделирање, глума),

- препознаје у тексту елементе културе земаља чији језик учи,

- увиђа сличности и разлике са матичном и осталим културама.

***Знања о језику и стратегије учења***

Ученик треба да:

препознаје и користи граматичке садржаје предвиђене наставним

програмом,

поштује основна правила смисленог повезивања реченица у шире целине,

користи језик у складу са нивоом формалности комуникативне ситуације

(нпр. форме учтивости),

разуме везу између сопственог залагања и постигнућа у језичким

активностима,

уочава сличности и разлике између матерњег и страног језика и страних

језика које учи,

разуме значај употребе интернационализама,

примењује компензационе стратегије и то тако што:

1. усмерава пажњу, пре свега, на оно што разуме;

2. покушава да одгонетне значење на основу контекста и проверава

питајући неког ко добро зна (друга, наставника итд),

3. обраћа пажњу на речи / изразе који се више пута понављају, као и на

наслове и поднаслове у писаним текстовима,

4. обраћа пажњу на невербалне елементе (гестови, мимика итд. у усменим

текстовима; илустрације и други визуелни елементи у писаним

текстовима),

5. размишљајући утврђује сличности и доводи у везу стране речи које не

разуме са речима у српском језику,

6. тражи значење у речнику

7. покушава да употреби познату реч приближног значења уместо

непознате (нпр. **аутомобил** уместо **возило)**

8. покушава да замени или допуни исказ или део исказа адекватним гестом

/ мимиком,

9. уз помоћ наставника континуирано ради на усвајању и примени општих

стратегија учења (генерализација, индукција, дедукција, инференција и

позитивни трансфер).

**КОМУНИКАТИВНЕ ФУНКЦИЈЕ**

1. Представљање себе и других

2. Поздрављање

3. Идентификација и именовање особа, објеката, делова тела, животиња, боја,

бројева итд. (у вези са темама)

4. Разумевање и давање једноставних упутстава и команди

5. Постављање и одговарање на питања

6. Молбе и изрази захвалности

7. Примање и упућивање позива за учешће у игри/групној активности

8. Изражавање допадања/ недопадања,

9. Изражавање физичких сензација и потреба

10.Именовање активности (у вези са темама)

11.Исказивање просторних односа, релација и величина (*идем, долазим из..., лево,*

*десно,горе, доле...)*

12.Давање и тражење информација о себи и другима

13.Тражење и давање обавештења

14.Описивање лица и предмета

15.Изрицање забране и реаговање на забрану

16.Изражавање припадања и поседовања

17.Тражење и давање обавештења о времену на часовнику

18.Скретање пажње

19. Тражење мишљења и изражавање слагања/неслагања

20.Исказивање извињења и оправдања

**ГРАМАТИЧКИ САДРЖАЈИ ПРОГРАМА**

Сви граматички садржаји уводе се са што мање граматичких објашњења,

осим уколико ученици на њима не инсистирају, а њихово познавање се евалуира и

оцењује на основу употребе у одговарајућем комуникативном контексту, без

инсистирања на експлицитном познавању граматичких правила.

Ученици треба да разумеју и користе:

**1. Именице – рецептивно и продуктивно**

a) Сложенице: *downtown, waterfall, network, masterpiece, footprint, firework*

б) Колокације: *city centre, global worming, heart attack, climate change, brand name*

в) Суфиксе за грађење именица од глагола и придева (-*ion, -ity, -ation, -ment, -ence, -*

*y, -ness, -er, -or)*

**2. Придеви – рецептивно и продуктивно**

а) Сложени придеви (*breathtaking, hard-working, top-quality, well-off, part-time,*

*freshwater)*

б) Суфикси за грађење придева од именица и глагола (-*ive, -ful,-less, -ing, -ed, -ent, -*

*-ous, ious, -al,-ive* )

в) Негативни префикси ( *un-, in-, il-)*

**3. Предлози – рецептивно и продуктивно:**

а) После придева: *afraid of, keen on, allergic to*

б) После глагола: *apologize for, pay for, agree with, argue with, complain about, use as,*

*arrive at, belong to, agree on, believe in, consist of, suffer from*

в) У изразима: *by chance, for ages, for a moment, in trouble, off the coast, on the*

*radio, face to face, on the move*

**4. Глаголи:**

а) The Past Perfect Tense

б) Индиректни говор: искази и питања

в) Пасив

- The Present Simple, the Past Simple Tense, the Present Perfect Tense, the Future Tense-

продуктивно и рецептивно

- Пасив уз модалне глаголе, пасив уз глагол get (*get interviewed)* само рецептивно

г) The Future Continuous Tense - рецептивно

д) Модални глаголи

- Модалност у прошлости (*had to, was able to, should have done)*

- Спекулисање о садашњим догађајима (рецептивно и продуктивно)

*He may be … He might be … He can’t be …*

- Спекулисање о прошлим догађајима (рецептивно) *He may have been ...*

е) Први и други кондиционал (обнављање), трећи кондиционал (рецептивно)

з) Препозиционални и фразални глаголи: *get down to, get on with, fall in love with,*

*keep in touch with, hang around*

**5. Прилози и прилошке одредбе** (и рецептивно и продуктивно)

а) интензификатори: *extremely, quite, rather*

**6. Бројеви**

Велики бројеви (*million, billion),* читање децимала (*one point seven)* и

разломака (*a half, a third),* давање бројчаних процена (*nearly 80%, over a half)* и

поређења (*twice, three times as many /as much)*

**7. Везници**

a) *since, for, after, before, so… that, such a … that, because, because of, as, although,*

*despite, in case, in order that*

б) *as well as, apart from, instead of*

**8. Реченичне конструкције:**

- *I’d rather, I’d rather not*

*- To have /get something done*

*- Look like, be like*

*- After /before + -ing*

*- Having done …*

*- Didn’t you … Haven’t you …*

**9. Идиоматски изрази**

*- safe and sound, spitting image*